Мемлекеттік білім беру жинақтау жүйесінің салымшылары сыйлықақы алды
DATE: 17:48, 04 Мамыр 2017 | GMT +5
TITLE: Мемлекеттік білім беру жинақтау жүйесінің салымшылары сыйлықақы алды
URL: https://kaz.inform.kz/news/memlekettik-bilim-beru-zhinaktau-zhuyesinin-salymshylary-syylykaky-aldy_a3023533/
META: DATE: 17:48, 04 Мамыр 2017 | GMT +5
TOTAL WORDS: 154
AUTHOR(S):
TEXT: «2017 жылы МБЖЖ білім депозиттерін ашқан 13 мың салымшы 556 миллион теңге мөлшерінде республикалық бюджеттен мемлекеттік сыйлықақымен көтермеленді. Мемлекеттік сыйлықақы жыл сайын бір уақытта төленеді», -деп атап өтілген ҚР БҒМ мәліметінде. Бұған дейін мемлекет сыйлықақы екі мәрте төленді, яғни 2015 жылы - 4 748 мың теңге, ал 2016 жылы - 325 657 мың теңге. Төленген мемлекеттік сыйлықақының жалпы сомасы 897 миллион теңгеге жетті. Қазіргі уақытта МБЖЖ жүйесінде тіркелген салымшылардың саны 17 мың адамнан астам. Ашылған білім депозиттерінің жалпы сомасы 11, 5 миллион теңгеден асты. Айта кетейік, мемлекет сыйлықақысы - ақылы білім алуға жалпы қолжетімділікті арттыру мақсатында білім беру депозиттерін ынталандырудың қосымша шарасы. Сыйлықақының мөлшері 5 пайыз немесе 7 пайызды құрайды. 7 пайыз мөлшеріндегі көтеріңкі сыйақы мемлекеттен әлеуметтік тұрғыдан осал санаттағы азаматтарға, яғни жетім балаларға, ата-анасының қамқорлығынсыз қалған балаларға, мүгедектерге, аз қамсыздандырылған отбасылардағы және көпбалалы отбасылардағы балаларға бөлінеді. Оны есептеу жыл сайын 1 қаңтардағы жағдай бойынша кемінде 1 жыл толған салымдағы нақты жинақталған сомаға жүргізіледі
